b'\n_START_ARTICLE_\nGrobovi (Jalen)\n_START_SECTION_\nVsebina\n_START_PARAGRAPH_\nV drami nastopa Polona, ki se je poro\xc4\x8dila z Mohorjem. On je gospodar Vrhovnikove kmetije. Do poroke je pri\xc5\xa1lo po njenem premisleku, ko je morala izbirati med bogatim Mohorjem in revnim Andrejem. Izkazalo se je, da je bila Mohorjeva kmetija kupljena z ukradenim denarjem. Polona trpi in je pripravljena za vsako ceno \xc5\xbertvovati svoje udobje, da bi pred svetom poravnali krivico. V razplet dogajanja so vpletena tudi prikazovanja mrtvih, ki i\xc5\xa1\xc4\x8dejo miru zaradi neporavnanih ra\xc4\x8dunov. Na koncu Polona umre in \xc5\xa1ele ko si Mohor in Andrej na njenem grobu se\xc5\xbeeta v roke, so stvari poravnane.\n_START_SECTION_\nObjava in uprizoritve\n_START_PARAGRAPH_\nDramo je kon\xc4\x8dal pomladi leta 1936 in z njo je \xc5\xbeelel zapolniti praznino v slovenski dramski literaturi, ustre\xc4\x8di povpra\xc5\xa1evanju po primernih doma\xc4\x8dih odrskih besedil in z odrov pregnati takrat priljubljeno igro Mlinar in njegova h\xc4\x8di._NEWLINE_Jalen je \xc5\xbeelel dramo objaviti v zalo\xc5\xbebi Jugoslovanske knjigarne, a je bil zavrnjen. Nato je posku\xc5\xa1al pri Prosvetni zvezi, a prav tako ni bilo odziva. Ko ga je zavrnila \xc5\xa1e Mohorjeva dru\xc5\xbeba, se je odlo\xc4\x8dil, da bo dramo izdal v samozalo\xc5\xbebi. Natisnjena je bila z letnico 1936. Jalen]] je ra\xc4\x8dunal na mno\xc5\xbei\xc4\x8den odziv ljudskih odrov, ki so po letu 1935, ko je pri\xc5\xa1lo do izbolj\xc5\xa1anih odnosov v javnem \xc5\xbeivljenju, vsepovsod rasli. Na pode\xc5\xbeelju se je gradilo nove prosvetne domove, kjer se je tudi znova razmahnilo prosvetno delo tudi na katoli\xc5\xa1ki strani. Jalnova pri\xc4\x8dakovanja so se vsaj deloma uresni\xc4\x8dila, saj so igro res prevzele \xc5\xa1tevilne pode\xc5\xbeelske igralske skupine.'